31978R2415
L 292/19
JURNALUL OFÍCIAL AL UNIUNII EUROPENE
REGULAMENTUL (CEE) NR. 2415/78 AL COMISIEI
din 17 octombrie 1978
privind pragul statistic al statisticilor comerțului exterior al Comunității și ale comerțului între statele membre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1736/75 al Consiliului din 24 iunie 1975 privind statisticile comerțului exterior al Comunității și ale comerțului între statele membre (1), modificat de Regulamentul (CEE) nr. 2845/77 (2), în special articolele 24 și 41,
întrucât, ca urmare a intrării în vigoare a Regulamentului (CEE) nr. 2845/77 al Consiliului din 19 decembrie 1977, este necesar ca noul prag statistic de 300 de unități de cont europene stabilit de acest din urmă regulament să fie convertit în monede naționale;
întrucât rata de conversie a fiecărei monede în raport cu unitatea de cont europeană variază zilnic; întrucât, pentru stabilirea valorii pragului statistic, este necesară aplicarea unei rate fixe de conversie; întrucât aceasta din urmă se poate baza pe cursurile medii de schimb din perioada ianuarie-decembrie 1977;
întrucât, în scopul simplificării, sumele astfel obținute ar trebui rotunjite;
întrucât dispozițiile prezentului regulament sunt conforme cu avizul Comitetului privind statistica de comerț exterior,
ADOPTĂ PREZENTUL REGULAMENT:
Articolul 1
Pragul statistic, în sensul articolului 24 din Regulamentul (CEE) nr. 1736/75, exprimat în monede naționale, nu poate depăși:
pentru Uniunea Economică Belgiano-Luxemburgheză
franci belgieni sau franci luxemburghezi
12 500
pentru Danemarca
coroane daneze
2 000
pentru Franța
franci francezi
1 700
pentru Republica Federală Germania
mărci germane
800
pentru Irlanda
lire irlandeze
200
pentru Italia
lire italiene
300 000
pentru Țările de Jos
guldeni olandezi
850
pentru Regatul Unit
lire sterline
200
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 octombrie 1978.